Diari Oficial de la Generalitat Valenciana


Sumari del DOGV 3374, del 17-11-1998 (1998/9524)

RESOLUCIÓ de 28 de setembre de 1998, del Servei Territorial d'Indústria i Energia d'Alacant, per la qual se sotmet a informació pública l'autorització administrativa i declaració en concret d'utilitat pública de la línia aèria de mitjana tensió en doble circuit (20 kV) Sant Gabriel-Aeroport, a la província d'Alacant.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3374

Data del DOGV
:   17-11-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/9524


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 28 de setembre de 1998, del Servei Territorial d'Indústria i Energia d'Alacant, per la qual se sotmet a informació pública l'autorització administrativa i declaració en concret d'utilitat pública de la línia aèria de mitjana tensió en doble circuit (20 kV) Sant Gabriel-Aeroport, a la província d'Alacant. [1998/X9524]
  
Als efectes establits en l'article 9 del Decret 2.617/1966, sobre normes per a l'atorgament d'autorització administrativa en matèria d'instal·lacions elèctriques, de 10 d'octubre (BOE 24 d'octubre de 1966), i en l'article 53 de la Llei 54/1997, de 27 de novembre, del Sector Elèctric (BOE 28 de novembre de 1997), se sotmet a informació pública la instal·lació elèctrica les característiques principals de la qual són:
  
a) Peticionari: Aeroports Espanyols i Navegació Aèria, AENA, aeroport d'Alacant.
  
b) Lloc on s'establirà la instal·lació: província d'Alacant. Termes municipals d'Alacant i Elx.
  
c) Finalitat de la instal·lació: línia aèria d'energia elèctrica a la tensió de 20 kV denominada Sant Gabriel-Aeroport. L'objecte d'aquest projecte és el de millorar i garantir el subministrament d'energia elèctrica a les instal·lacions aeroportuàries de l'Altet.
  
d) Característiques principals:
  
Tensió: 20 kV.
  
Longitud: 6,2 km.
  
Origen: subestació de Sant Gabriel.
  
Final: central elèctrica de l'aeroport de l'Altet.
  
e) Pressupost: quaranta-tres milions quatre-centes quaranta-tres mil tres-centes deu pessetes (77.807.029 PTA).
  
El titular ha sol·licitat sobre les finques descrites en la relació annexa, servitud de pas aèria d'energia elèctrica que comprén a més del vol sobre el predi servent, l'establiment de pals, torres o suports fixos per a la sustentació de cables conductors d'energia.
  
Cosa que es fa pública perquè siga coneguda per tota la gent, i especialment pels propietaris de terrenys i la resta de titulars afectats pel dit projecte, la relació dels quals s'insereix al final d'aquest anunci, perquè puga ser examinat el projecte de la instal·lació en el Servei Territorial d'Indústria i Energia d'Alacant, situat al carrer Churruca, 29, 03636 Alacant, i formular-se en doble exemplar, les al·legacions que s'estimen oportunes en el termini de trenta (30) dies, comptats a partir del següent al de la publicació d'este anunci.
  
Alacant, 28 de setembre de 1998.- El director territorial: Clemente Vergara Trujillo.